ยูทูบ
ยูทูบ ตามสำเนียงอเมริกัน หรือ ยูทิวบ์ ตามสำเนียงบริเตน (; ) เป็นเว็บไซต์เผยแพร่วิดีโอโดยมีสำนักงานอยู่ที่แซนบรูโน แคลิฟอร์เนีย สหรัฐอเมริกา เว็ปไซต์ดังกล่าวถูกสร้างขึ้นมาจากอดีตพนักงาน 3 คนในบริษัทเพย์แพล อันประกอบด้วยแชด เฮอร์ลีย์ สตีฟ เชน และยาวีด คาริม ในเดือนกุมภาพันธ์ 2548 ในเดือนพฤศจิกายน 2549 ยูทูบถูกกูเกิลซื้อไปในราคา 1.65 พันล้านเหรียญสหรัฐ ยูทูบเป็นหนึ่งในบริษัทย่อยของกูเกิล เว็บไซต์ยังสามารถให้ผู้ใช้งานสามารถอัปโหลด ดู หรือแบ่งปันวิดีโอได้
คิสึนะ ไอ
คิสึนะ ไอ (, Kizuna AI) หรือ ไอ คิสึนะ ตามการเรียงแบบไทย เป็นยูทูเบอร์เสมือนจริงชาวญี่ปุ่นและเรียกตัวเองว่าปัญญาประดิษฐ์ ในปี 2018 เธอมีช่องยูทูบทั้งหมดสองช่อง "A.I.Channel" และ "A.I.Games" เมื่อวันที่ 29 พฤศจิกายน 2016 คิสึนะ ไอได้เริ่มโพสต์วิดีโอลงในช่องยูทูบแรกของเธอ "A.I.Channel" จากนั้นในเดือนมีนาคม 2017 เมื่อคิสึนะเริ่มเห็นความคิดเห็นจากภูมิภาคต่าง ๆ เช่นญี่ปุ่นและเกาหลีใต้ เธอเปิดช่องที่สอง "A.I.Games" ซึ่งเน้นเนื้อหาที่เกี่ยวข้องกับเกมมากขึ้น